स्पोर्ट्स अवार्डका लागि प्लाजा होटलसँग प्रायोजन सम्झौता
खेलकुदको प्रतिष्ठित अवार्ड ‘एनएसजेएफ–पल्सर स्पोर्ट्स अवार्डको १९ औं संस्करणका लागि आयोजक नेपाल खेलकुद पत्रकार मञ्चले प्लाजा होटल ग्रुपसाग सहप्रायोजन सम्झौतालाई निरन्तरता दिएको छ ।
काठमाडौँ — खेलकुदको प्रतिष्ठित अवार्ड ‘एनएसजेएफ–पल्सर स्पोर्ट्स अवार्डको १९ औं संस्करणका लागि आयोजक नेपाल खेलकुद पत्रकार मञ्चले प्लाजा होटल ग्रुपसाग सहप्रायोजन सम्झौतालाई निरन्तरता दिएको छ ।सहप्रायोजनका लागि मञ्चका कार्यबाहक अध्यक्ष निरञ्जन अधिकारी र प्लाजा होटल ग्रुपका प्रबन्ध निर्देशक युवराज श्रेष्ठले बिहीबार सम्झौतापत्रमा हस्ताक्षर गरे ।पल्सर स्पोर्ट्स अवार्ड यही फागुन २३ मा कमलादीस्थित प्रज्ञा प्रतिष्ठानमा आयोजना हुने मञ्चले जनाएको छ । सह–प्रायोजक बनेवापत प्लाजा होटल ग्रुपले अवार्ड कार्यक्रममा लागि आउने अतिथिको आवास सुविधासँगै मञ्चले आयोजना गर्ने कार्यक्रमका लागि स्थान उपलब्ध गराउने छ ।ग्रुपका प्रबन्ध निर्देशक श्रेष्ठले खेलकुदको प्रतिष्ठित कार्यक्रममा आफ्नो संस्था निरन्तर सहयात्रामा रहन पाएकोमा खुसी व्यक्त गर्दै खेलकुदका लागि सहयोग गर्न पछि नपर्ने बताए ।९ विधामा हुने पल्सर स्पोर्टस अवार्डमा पिपल्स च्वाइस विधाको मनोनयन सार्वजनिक भइसकेको छ । मनोनयनमा आसिफ शेख (क्रिकेट), अभिलाषा विष्ट (टेनिस), अञ्जन विष्ट (फुटबल), डुवाना लामा (पौडी) र उषा भण्डारी (भलिबल) परेका छन् ।